Javaslat A TANÁCS HATÁROZATA a 2007/659/EK határozatnak az alkalmazási időtartam és a jövedékiadó-kedvezményben részesíthető éves kontingens tekintetében történő módosításáról /* COM/2011/0577 végleges - 2011/0248 (CNS) */





INDOKOLÁS 1. A JAVASLAT HÁTTERE Az Európai Unió működéséről szóló szerződésnek (EUMSZ) az Unió legkülső régióira, köztük a francia tengerentúli megyékre alkalmazandó 349. cikke értelmében, figyelembe véve Guadeloupe, Francia Guyana, Martinique, Réunion, Saint Barthélemy, Saint Martin, valamint, az Azori-szigetek, Madeira és a Kanári-szigetek gazdasági és társadalmi strukturális helyzetét, amit távoli fekvésük, szigetjellegük, kis méretük, kedvezőtlen domborzati és éghajlati viszonyaik és néhány terméktől való gazdasági függésük súlyosbít, amely tényezők állandósága és együttes hatása súlyosan hátráltatja fejlődésüket, a Tanács a Bizottság javaslata alapján és az Európai Parlamenttel folytatott konzultációt követően egyedi intézkedéseket fogad el, amelyek célja különösen az, hogy meghatározza a Szerződések — így a közös politikák — alkalmazásának feltételeit ezekben a régiókban. Ilyen egyedi intézkedések vonatkoznak különösen az adópolitika területére. A Tanács az első albekezdésben említett intézkedéseket a legkülső régiók sajátos jellemzőinek és korlátainak figyelembevételével fogadja el anélkül, hogy veszélyeztetné az uniós jogrend – így a belső piac és a közös politikák – integritását és koherenciáját. Az EK-Szerződés 299. cikkének (2) bekezdése (az EUMSZ jelenlegi 349. cikke) alapján elfogadott, 2007. október 9-i 2007/659/EK tanácsi határozat értelmében a francia hatóságok Franciaország európai területén jövedékiadó-kedvezményt – a 92/84/EGK irányelv szerinti minimális jövedékiadó-mértéknél kisebb, ám az alkoholra kivetett nemzeti jövedéki adó rendes mértékétől legfeljebb 50%-kal elmaradó jövedékiadó-mértéket – alkalmazhatnak a Franciaország tengerentúli megyéiben előállított „hagyományos” rumra. A kedvezményes jövedéki adó 108 000 hektoliter tiszta alkoholnak megfelelő éves kontingensre korlátozódik. Az eltérés 2012. december 31-én hatályát veszti. A 2007/659/EK határozat 4. cikkével összhangban a francia hatóságok 2010. június 29-én benyújtották az említett rendelkezéssel előírt jelentést. A jelentésben két kérés szerepel. A francia hatóságok egyfelől azt kérik, hogy a tiszta alkoholban kifejezett éves kontingens emelkedjék 108 000 hektoliterről 125 000 hektoliterre annak érdekében, hogy a kontingens a rum uniós piacának alakulására való tekintettel kiigazításra kerüljön. Másfelől a 2007/659/EK határozat alkalmazási időtartamának egy évvel, vagyis 2013. december 31-ig történő meghosszabbítását kérik annak érdekében, hogy az időtartam vége egybeessen a Bizottság állami támogatással kapcsolatos, ugyanilyen tárgyú 2007. június 27-i határozata (N 530/2006. sz. állami támogatás) alkalmazási időszakának végével. 2. AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI ÉS A HATÁSVIZSGÁLATOK Külső szakértők bevonására nem volt szükség, és hatásvizsgálatra nem került sor. A fogyasztói forgalomba kerülő rum mennyiségéről a francia hatóságoktól kapott statisztikák azonban alapos vizsgálat tárgyát képezték. A fogyasztói forgalomba kerülő rum mennyisége a következőképpen alakult: A rum európai piacának alakulása Év || Összmennyiség || Harmadik országokból származó rum || Franciaország tengerentúli megyéiből származó rum || A tengerentúli megyék százalékos részesedése 1986 || 313 459 || 152 252 || 161 207 || 51% 1987 || 300 152 || 158 117 || 142 035 || 47% 1988 || 252 877 || 130 976 || 121 901 || 48% 1989 || 293 462 || 161 485 || 131 977 || 45% 1990 || 368 913 || 227 975 || 140 938 || 38% 1991 || 336 252 || 221 861 || 114 391 || 34% 1992 || 332 145 || 223 522 || 108 623 || 33% 1993 || 322 743 || 231 059 || 91 684 || 28% 1994 || 357 936 || 253 215 || 104 721 || 29% 1995 || 284 178 || 184 835 || 99 343 || 35% 1996 || 359 295 || 249 239 || 110 056 || 31% 1997 || 453 050 || 354 858 || 98 192 || 22% 1998 || 500 295 || 395 031 || 105 264 || 21% 1999 || 567 449 || 428 790 || 138 659 || 24% 2000 || 645 237 || 495 625 || 149 612 || 23% 2001 || 695 033 || 534 316 || 160 717 || 23% 2002 || 734 249 || 557 458 || 176 791 || 24% 2003 || 880 653 || 713 535 || 167 118 || 19% 2004 || 727 772 || 569 278 || 158 494 || 22% 2005 || 726 876 || 571 317 || 155 559 || 21% 2006 || 791 542 || 626 157 || 165 385 || 21% 2007 || 785 695 || 608 449 || 177 246 || 23% 2008 || 851 748 || 657 725 || 194 023 || 23% Forrás: Eurostat A Franciaország európai területén fogyasztói forgalomba kerülő rum mennyisége (hektoliter tiszta alkoholban) || Jövedékiadó-kedvezményes forgalomba hozatal || Kontingensen kívüli forgalomba hozatal || Harmadik országból származó rum forgalomba hozatala || Összesen 2010 || 105 700 || 40 600 || 20 000 || 166 300 2009 || 102 400 || 32 400 || || 2008 || 99 500 || 33 000 || || 2007 || 96 100 || 33 500 || || 2006 || 90 000 || 33 500 || || 2005 || 90 000 || 35 500 || 5 500 || 131 000 2004 || 87 900 || 30 800 || || 2003 || 86 400 || 26 200 || || 2002 || 86 900 || 37 000 || || 2001 || 86 200 || 26 500 || || 2000 || 78 300 || 30 000 || 1 000 || 109 300 A francia hatóságok által szolgáltatott információkból kitűnik, hogy a 2007/659/EK határozat elfogadása óta megnőtt a jövedékiadó-kedvezményesen forgalomba kerülő hagyományos rum mennyisége. Tiszta alkoholban kifejezve ez a mennyiség 2007-ben 96 100 hektoliter, míg 2010-ben már 105 700 hektoliter volt, ami 3,2%-os éves növekedésnek felel meg. Ha a növekedés hasonló ütemben folytatódik, a piacra kerülő hagyományos rum mennyisége 2011-ben 109 100 hektoliter, 2012-ben 112 600 hektoliter, 2013-ban pedig 116 200 hektoliter tiszta alkoholnak fog megfelelni, ily módon túllépve a 2007/659/EK határozatban előírt 108 000 hektoliteres kvótát. A rumfogyasztás hasonló növekedése tapasztalható 2005 óta az uniós piacon is. A harmadik országokból származó rum forgalomba kerülő mennyisége a francia piacon csekély arányú az uniós piacon elért részesedéséhez képest. Meg kell azonban jegyezni, hogy részaránya emelkedőben van, hiszen 2000-ben még csak 1%, 2005-ben 4,2%, 2010-ben pedig már 12% volt. Az Unió szintjén a legfrissebb számadatok azt mutatják, hogy a harmadik országokból származó rumnak 77%, a francia tengerentúli megyékből származó rumnak pedig 23% a piaci részesedése. 3. A JAVASLAT JOGI ELEMEI A javaslat összefoglalása A 108 000 hektoliter tiszta alkoholnak megfelelő kvóta kiigazítása a megállapítottak alapján. A javaslat értelmében a 2007/659/EK határozatban előírt kvóta a jelenlegi 108 000 hektoliter tiszta alkoholról 120 000 hektoliter tiszta alkoholra emelkedne. A forgalomba kerülő rum mennyiségének 2007 és 2010 között tapasztalt 3,2%-os növekedése alapján 2003-ban 116 200 hektoliter tiszta alkoholnak megfelelő mennyiségű rum forgalomba hozatala várható. A megemelt, 120 000 hektoliter tiszta alkoholnak megfelelő kvóta a piacra kerülő rum mennyiségének évi 4,3%-os – vagyis a 2007–2010-es időszakban tapasztalt 3,2%-osnál valamivel erősebb – növekedéséhez elegendő. A 2007/659/EK határozat alkalmazási időtartamának egy évvel történő meghosszabbítása annak érdekében, hogy az időtartam vége egybeessen a Bizottság állami támogatással kapcsolatos, ugyanilyen tárgyú 2007. június 27-i határozata (N 530/2006. sz. állami támogatás) alkalmazási időszakának végével. Jogalap Az EUMSZ 349. cikke. A szubszidiaritás elve Kizárólag a Tanács jogosult – az EUMSZ 349. cikke alapján – a legkülső régiókra vonatkozó egyedi intézkedéseket elfogadni azzal a céllal, hogy a Szerződések – így a közös politikák – alkalmazását e régiókhoz igazítsa, tekintettel az említett régiók gazdasági és társadalmi helyzetét érintő állandó hátrányok fennállására. A javaslat tehát megfelel a szubszidiaritás elvének. Az arányosság elve A javaslat megfelel az arányosság elvének a következők miatt: A 2007/659/EK határozat javasolt kiigazítása a szükség mértékre korlátozódik. A jövedékiadó-kedvezményben részesülő rum éves kontingensének új mennyisége a 2007–2010-es időszakban piaci forgalomba hozott rum mennyiségének alakulása alapján került kiszámításra. || A 2007/659/EK határozat alkalmazási időtartamának egy évvel, vagyis 2013. december 31-ig történő meghosszabbítása a megállapítottak alapján indokolt, és azt a célt szolgálja, hogy az időtartam vége egybeessen a Bizottság állami támogatással kapcsolatos, ugyanilyen tárgyú 2007. június 27-i határozata (N 530/2006. sz. állami támogatás) alkalmazási időszakának végével. A jogi aktus típusának megválasztása Javasolt aktus: tanácsi határozat. Más jogi aktus nem felelne meg a következők miatt: A módosítás tárgyát képező szöveg maga is tanácsi határozat, és azt ugyanezzel a jogalappal (akkor még az EK-Szerződés 299. cikkének (2) bekezdése) fogadták el. 4. KÖLTSÉGVETÉSI HATÁSOK A javaslatnak nincsenek az uniós költségvetést érintő vonzatai. 2011/0248 (CNS) Javaslat A TANÁCS HATÁROZATA a 2007/659/EK határozatnak az alkalmazási időtartam és a jövedékiadó-kedvezményben részesíthető éves kontingens tekintetében történő módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 349. cikkére, tekintettel az Európai Bizottság javaslatára, a jogalkotási aktus tervezetének a nemzeti parlamenteknek való továbbítását követően, tekintettel az Európai Parlament véleményére[1], különleges jogalkotási eljárás keretében, mivel: (1) A Franciaország részére a tengerentúli megyéiben előállított „hagyományos” rumra jövedékiadó-kedvezmény alkalmazásának engedélyezéséről és a 2002/166/EK határozat hatályon kívül helyezéséről szóló, 2007. október 9-i 2007/659/EK tanácsi határozat[2] értelmében a francia hatóságok Franciaország európai területén jövedékiadó-kedvezményt – a 92/84/EGK irányelv szerinti minimális jövedékiadó-mértéknél csekélyebb, ám az alkoholra kivetett nemzeti jövedéki adó rendes mértékétől legfeljebb 50%-kal elmaradó jövedékiadó-mértéket – alkalmazhatnak a Franciaország tengerentúli megyéiben előállított „hagyományos” rumra. A szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és tanácsi rendelet II. mellékletének 1. f) pontja határozza meg azon „hagyományos” („traditionnel”) rumot, amelyre a jövedékiadó-kedvezmény alkalmazható. A kedvezményes jövedéki adó 108 000 hektoliter tiszta alkoholnak megfelelő éves kontingensre korlátozódik. Az eltérés 2012. december 31-én hatályát veszti. (2) A 2007/659/EK határozat 4. cikkével összhangban a francia hatóságok 2010. június 29-én benyújtották az említett rendelkezéssel előírt jelentést. A jelentésben két kérés szerepel. A francia hatóságok egyfelől azt kérik, hogy a tiszta alkoholban kifejezett éves kontingens emelkedjék 108 000 hektoliterről 125 000 hektoliterre annak érdekében, hogy – az említett rendelkezéssel összhangban – a kontingens a rum uniós piacának alakulására való tekintettel kiigazításra kerüljön. Másfelől a 2007/659/EK határozat alkalmazási időtartamának egy évvel, vagyis 2013. december 31-ig történő meghosszabbítását kérik annak érdekében, hogy az időtartam vége egybeessen a Bizottság állami támogatással kapcsolatos, ugyanilyen tárgyú 2007. június 27-i határozata (N 530/2006. sz. állami támogatás) alkalmazási időszakának végével. (3) A francia hatóságok által benyújtott információk alapján a 2007/659/EK határozat elfogadása óta megemelkedett a piacra kerülő hagyományos rum mennyisége, az ugyanis tiszta alkoholban kifejezve 2007-ben 96 100 hektoliter, 2010-ben azonban már 105 700 hektoliter volt, ami évi 3,2%-os növekedésnek felel meg. Ha a növekedés hasonló ütemben folytatódik, a piacra kerülő hagyományos rum mennyisége 2011-ben 109 100 hektoliter, 2012-ben 112 600 hektoliter, 2013-ban pedig 116 200 hektoliter tiszta alkoholnak fog megfelelni, túllépve a 2007/659/EK határozatban előírt 108 000 hektoliteres kvótát. Ezért indokolt a 2007/659/EK határozatban előírt kvótát a jelenlegi 108 000 hektoliter tiszta alkoholról 120 000 hektoliter tiszta alkoholra növelni. Az ilyen módon megnövelt kvóta a piacra kerülő rum mennyiségének évi 4,3%-os – vagyis a 2007–2010-es időszakban tapasztalt 3,2%-osnál valamivel erősebb – növekedéséhez elegendő. (4) A fenti megfontolások alapján indokolt a 2007/659/EK határozat alkalmazásának időtartamát is egy évvel meghosszabbítani annak érdekében, hogy annak vége egybeessen az említett, állami támogatással kapcsolatos határozat alkalmazási időtartamának végével. ELFOGADTA EZT A HATÁROZATOT: 1. cikk A 2007/659/EK határozat a következőképpen módosul: 1. A cím helyébe a következő szöveg lép: „A Tanács határozata (2007. október 9.) a Guadeloupe, Francia Guyana, Martinique vagy Réunion területén előállított „hagyományos” rum Franciaország általi kedvezményes jövedéki adóztatásának engedélyezéséről” 2. Az 1. cikk helyébe a következő szöveg lép: „A Szerződés 90. cikkétől eltérve Franciaország meghosszabbíthatja a 92/84/EGK irányelv 3. cikkében az alkoholra vonatkozóan meghatározott teljes adómértéknél kisebb mértékű jövedéki adónak a Guadeloupe, Francia Guyana, Martinique vagy Réunion területén előállított „hagyományos” rumra történő alkalmazását Franciaország európai területén.” 3. A 2. cikk helyébe a következő szöveg lép: „Az 1. cikkben említett eltérés a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről szóló, 2008. január 15-i 110/2008/EK rendelet[3] II. mellékletének 1. f) pontjában meghatározottak szerinti olyan rumra korlátozódik, amelyet Guadeloupe, Francia Guyana, Martinique vagy Réunion területén állítottak elő az előállítás helyén betakarított cukornádból, és amelynek az etil- és metil-alkoholtól eltérő illóanyag-tartalma legalább 225 g/hl tiszta alkohol, minimális alkoholtartalma pedig legalább 40% (V/V).” 4. Az 1. cikk (3) bekezdésének helyébe a következő szöveg lép: „(1) A 2. cikkben említett termékre alkalmazandó kedvezményes jövedéki adó a 2010. december 31-ig tartó időszak esetében 108 000 hektoliter mennyiségű, tiszta alkoholban kifejezett éves kontingensre korlátozódik. A 2011. január 1-jétől 2013. december 31-ig tartó időszak esetében ez az éves kontingens 120 000 hektoliter.” 5. Az 5. cikkben a „2012. december 31-ig” szövegrész helyébe a „2013. december 31-ig” szövegrész lép. 2. cikk Ennek a határozatnak a Francia Köztársaság a címzettje. Kelt a Tanács részéről az elnök [1] HL C […], […], […] o. [2] HL L 270., 2007.10.13., 12. o. [3] HL L 39., 2008.2.13., 16. o.